
R A P O R T
privind alocarea sumei de 7.000 lei din bugetul local al comunei Târgușor, 
județul Constanța, în vederea întocmirii documentației pe linie SSM și 
documentații situații de urgență
 
          Analizând Referatul de aprobare şi Proiectul de hotărâre privind alocarea sumei de 7.000 lei, din bugetul local al comunei Târgușor, județul Constanța, pe anul 2021, în vederea întocmirii documentației pe linie SSM și documentații situații de urgență, iniţiat de doamna Negru Mădălina, primarul Comunei Târguşor, consider ca legală şi oportună adoptarea acesteia.
          Consider ca legal acest proiect de hotărâre in conformitate cu prevederile art. 3 și art. 4 din Legea nr. 500/ 2002 privind finanțele publice, cu modificările și completările ulterioare, prevederile art. 3 și prevederile art. 41 alin. (1),  art. 44 alin. (4)  si art. 45 alin. (2) din Legea nr. 273/ 2006 privind finanțele publice locale, cu modificările și completările ulterioare, prevederile art. 3 din Legea bugetului de stat pe anul 2021, nr. 15/ 2021, prevederile Legii nr. 319/2006 a securității și sănătății în muncă, cu modificările și completările ulterioare, Hotărârea Guvernului nr. 1425/ 2006 pentru aprobarea Normelor Metodologice de aplicarea prevederilor Legii securității și sănătății în muncă nr. 319/ 2006, cu modificările și completările ulterioare, prevederile Legii nr. 307/ 2006 privind securitatea impotriva incendiilor, prevederile art. 131,  art. 129 alin. (2)  lit. b) şi alin. (4) lit. a), art. 139 alin. (1) şi alin. (3) lit. a) şi art 196 alin. (1) lit. a) din OUG nr. 57/2019 privind Codul Administrativ;
          Consider ca oportun acest proiect de hotărâre având în vedere  faptul că prin esența sa, securitatea şi sănătatea în muncă, prevenirea și stingerea incendiilor și situațiile de urgență au un caracter preventiv, menirea ei fiind preîntâmpinarea producerii accidentelor de muncă şi/sau a îmbolnăvirilor profesionale, preîntâmpinarea producerii de incendii și luarea măsurilor/deciziilor în cazul apariției situațiilor de urgență . Reglementările legale din domeniu sunt astfel stabilite, încât să apere viaţa, sănătatea şi integritatea corporală a participanților la procesul de muncă și a bunurilor materiale. Teoretic, dacă normele de securitate şi sănătate în muncă, prevenire și stingere a incendiilor și situațiilor de urgență sunt realizate şi respectate întocmai, accidentele şi îmbolnăvirile profesionale, apariția incendiilor și integritatea fizică a persoanelor în caz de situații de urgență pot fi prevenite. În acelaşi timp, diferitele forme ale răspunderii juridice pentru încălcarea normelor de securitate şi sănătate în muncă sunt menite să contribuie efectiv la realizarea caracterului preventiv al protecţiei muncii, în acest context trebuie subliniate reglementările referitoare la repararea pagubelor aduse celor vătămați prin accidente de muncă sau îmbolnăviri profesionale, care sunt de natură să stimuleze realizarea în practică a cerinţelor de securitate şi sănătate în muncă, prevenirea şi stingerea incendiilor şi a situaţiilor de urgenţă. . 
        Acesta va fi plătit din capitolul bugetar 51.02 - “ Autorități executive”, titlul 20 – “bunuri și servicii”.
  	Având în vedere cele menţionate mai sus, propun membrilor consiliului local al comunei Târguşor, judeţul Constanţa, adoptarea hotărârii în forma prezentată în proiect.

